युवाओं के वोट बनाने की तारीख बढ़ी
श्रीगंगानगर| निर्वाचनआयोग के निर्देश पर 28 फरवरी तक चलने वाले युवा पंजीकरण महोत्सव की तारीख 15 मार्च तक बढ़ा दी गई है। उपजिला निर्वाचन अधिकारी करतारसिंह पूनिया ने बताया कि युवाओं के वोट बनाने के लिए पंजीकरण महोत्सव एक से 28 फरवरी तक प्रस्तावित था। इसके तहत तय लक्ष्य पूरा नहीं होने की स्थिति में अभियान की तारीख बढ़ाई गई है। अब तक श्रीगंगानगर विधानसभा क्षेत्र में 14824, सादुलशहर में 13878, करणपुर में 13882, सूरतगढ़ में 15872, रायसिंहनगर में 15568 और अनूपगढ़ में 14272 का पंजीकरण हुआ, जो लक्ष्य से काफी कम है।
hin_Deva hin_Deva